b'\n_START_ARTICLE_\nGlicin\n_START_PARAGRAPH_\nGlicin (skraj\xc5\xa1ano Gly ali G), je najmanj\xc5\xa1a od 20 aminokislin, ki jih je obi\xc4\x8dajno sre\xc4\x8dati v beljakovinah; glicin je tudi najmanj\xc5\xa1a mo\xc5\xbena amino kislina\xc2\xa0- namesto stranske verige kot pri drugih amino kislinah je v glicinu najti en sam vodik. Formula je NH\xe2\x82\x82CH\xe2\x82\x82COOH.\xc2\xa0Kodoni za glicin so GGU, GGC, GGA, GGG._NEWLINE_Glicin je brezbarvna kristalini\xc4\x8dna snov sladkega okusa. Med aminokislinami, ki tvorijo proteine, je edinstven, ker je akiralen - njegova zrcalna slika je enaka originalu. Zaradi minimalne stranske verige - enega samega vodikovega atoma - mu ustrezajo tako hidrofilna kot hidrofobna okolja.\xc2\xa0 Acil\xc2\xa0radikal glicina je glicil.\n_START_SECTION_\nZgodovina in etimologija\n_START_PARAGRAPH_\nGlicin so prvi\xc4\x8d izolirali iz \xc5\xbeelatine leta 1820. ime izvira iz starogr\xc5\xa1ke besede \xce\xb3\xce\xbb\xcf\x85\xce\xba\xcf\x8d\xcf\x82, to je "sladkega okusa" (kar je tudi izvor predpon glico- in gluco-,na primer v glikoproteinu n in glukozi).\n_START_SECTION_\nFiziolo\xc5\xa1ka funkcija\n_START_PARAGRAPH_\nGlavno vlogo igra glicin kot predhodnik beljakovin, kot je na primer skupaj s hidroksiprolinom v vija\xc4\x8dni strukturi\xc2\xa0 kolagena. Predstavlja tudi osnovni gradnik za \xc5\xa1tevilne naravne izdelke.\n_START_SECTION_\nKot biosinteti\xc4\x8dni intermediat\n_START_PARAGRAPH_\nGlicin je odkril leta 1820 Henri Braconnot, ko je vzorec \xc5\xbeelatine\xc2\xa0 prekuhal v \xc5\xbevepleni kislini._NEWLINE_V vi\xc5\xa1jih evkariontih, je \xce\xb4-aminolevulinska kislina\xc2\xa0 klju\xc4\x8dni predhodnik za porfirine; biosintetizira se iz glicina in sukcinil-CoA s pomo\xc4\x8djo encima ALA sintetaza. Glicin je vir za vse osrednje podenote C\xe2\x82\x82N purinov.\n_START_SECTION_\nKot nevrotransmiter\n_START_PARAGRAPH_\nGlicin\xc2\xa0 zavira nevrotransmiterje v osrednjem \xc5\xbeiv\xc4\x8devju, \xc5\xa1e posebej v hrbtenici, mo\xc5\xbeganskem deblu in o\xc4\x8desni mre\xc5\xbenici. Kadar so receptorji za glicin aktivirani, klorid vstopa v nevron prek ionotropskih receptorjev, kar povzro\xc4\x8di inhibitorni postsinapti\xc4\x8dni potencial\xc2\xa0(IPSP). Strihnin je mo\xc4\x8den, bikukulin pa \xc5\xa1ibek antagonist za ionotropske receptorje glicina,\xc2\xa0 . Glicin je potreben so-agonist, skupaj z glutamatom, za NMDA receptorje. \xc2\xa0_NEWLINE_Pregledni \xc4\x8dlanek o uspavalih iz leta 2014 je opozoril na to, da glicin lahko izbolj\xc5\xa1a kakovost spanja; 3 g glicina pred spanjem je, kot \xc5\xa1tudija navaja, so izbolj\xc5\xa1ali kakovost spanja pri ljudeh._NEWLINE_Glicin je bil tudi pozitivno preizku\xc5\xa1en kot dodatek za zdravljenje shizofrenije.\n_START_SECTION_\n\xc4\x8clove\xc5\xa1ka in \xc5\xbeivalska hrana\n_START_PARAGRAPH_\nGlicin kakovosti USP se med drugim uporablja kot\xc2\xa0 hrani za hi\xc5\xa1ne \xc5\xbeivali in \xc5\xbeivalski krmi. Glicin se prodaja kot sladilo/oja\xc4\x8devalec okusa v \xc4\x8dlove\xc5\xa1ki hrani. Nekatera prehranska dopolnila in beljakovinski napitki vsebujejo glicin. Recepture za nekatera zdravila vsebujejo glicin, ker izbolj\xc5\xa1uje vpijanje zdravila v \xc5\xbeelodcu.\n_START_SECTION_\nKozmetika in druge uporabe\n_START_PARAGRAPH_\nGlicin slu\xc5\xbei kot pufer v antacidih, analgetikih, sredstvih proti potenju, kozmeti\xc4\x8dnih in toaletnih izdelkih._NEWLINE_Glicin je intermediat v sintezi razli\xc4\x8dnih kemi\xc4\x8dnih proizvodov. Uporablja se v proizvodnji herbicida glifosata.\n_START_SECTION_\nLaboratorijske raziskave\n_START_PARAGRAPH_\nGlicin, je pomembna sestavina nekaterih raztopin, ki se uporabljajo v analizi beljakovin po metodi\xc2\xa0 SDS-PAGE Kot pufer ohranja pH in prepre\xc4\x8duje, da bi med elektroforezo pri\xc5\xa1lo do po\xc5\xa1kodbe beljakovin. Z glicinom se tudi odstranjuje protitelesa z membrane za Western blot,\xc2\xa0 kar izbolj\xc5\xa1uje zaznavanje beljakovin v gelu SDS-PAGE.\n_START_SECTION_\nPrisotnost v vesolju\n_START_PARAGRAPH_\nPrisotnost glicina v medzvezdnem prostoru je znanstveno potrjena. Leta 2008 so glicin - kot molekulo aminoacetonitrila - sodelavci Instituta Max Planck za Radio Astronomijo odkrili v Large Molecule Heimat, velikem oblaku plina v bli\xc5\xbeini galakti\xc4\x8dnega centra v ozvezdju Strelca. Leta 2009 so potrdili prisotnost glicina v vzorcih, ki jih je vesoljsko plovilo Stardust NASA zajelo  s kometa Wild 2. To je prvo odkritje glicina zunaj Zemlje, so pa glicin dokazali tudi v meteoritu Murchison iz leta 1970 . Rezultati podpirajo teorijo panspermije, po kateri so"stavbeni bloki" \xc5\xbeivljenja najti po vsem vesolju.'